Diari Oficial de la Generalitat Valenciana


Sumari del DOGV 5963, del 26-02-2009 (2009/2113)

RESOLUCIÓ de 19 de febrer de 2009, del conseller de Benestar Social, per la qual s'encomana la gestió a l'IVADIS del Centre Polivalent Mare de Déu del Castell, siti a Cullera.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5963

Data del DOGV
:   26-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2113


Data del document
:   19-02-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * delegació de poders

RESOLUCIÓ de 19 de febrer de 2009, del conseller de Benestar Social, per la qual s'encomana la gestió a l'IVADIS del Centre Polivalent Mare de Déu del Castell, siti a Cullera. [2009/2113]  
Vistes les actuacions seguides en la Direcció General de Persones amb Discapacitat i Dependència, en relació amb el Centre Polivalent (centre ocupacional i centre de dia) per a persones amb discapacitat psíquica Mare de Déu del Castell, de Cullera,   
Antecedents de fet  
Primer. Per Resolució del director general per a les Persones amb Discapacitat, de 25 de juny de 2008, es va procedir a l'autorització de funcionament del Centre Polivalent (centre ocupacional i centre de dia) per a persones amb discapacitat Mare de Déu del Castell, de titularitat de l'Ajuntament de Cullera, siti en l'esmentat municipi, carrer de Colom, número 46.  
Segon. Per Acord del Ple de l'Ajuntament de Cullera, de 22 de juliol de 2008, es va procedir a formalitzar la cessió gratuïta de l'immoble a la Generalitat Valenciana, el qual comprén la parcel·la de propietat municipal, la construcció realitzada amb fons de la Conselleria de Benestar Social i la totalitat de l'equipament del centre assenyalat en l'anterior antecedent, «perquè es destine únicament i exclusivament al manteniment i explotació del Centre Polivalent (ocupacional i de dia) per a persones discapacitades que existix en el moment de la cessió», per un termini indefinit i condicionada al que s'hi ha assenyalat.  
Tercer. El referit immoble esmentat és idoni i adequat per a albergar el Centre Polivalent (centre ocupacional i centre de dia) per a l'atenció de persones amb discapacitat.  
Fonaments de dret  
I. La Conselleria de Benestar Social és competent en matèria de servicis socials i atenció a les persones amb discapacitat, d'acord amb el que s'establix en el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, en relació amb el que disposa l'article 1.1 del Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social.  
II. L'article 28.j de la Llei 5/1983, de 30 de desembre, del Consell, establix que els consellers, com a membres del Govern i caps de departament, tenen, entre altres, la funció d'exercir la direcció, iniciativa i inspecció de tots els servicis del departament i l'alta inspecció i la resta de funcions que els corresponguen respecte als organismes autònoms adscrits a este.  
III. L'Institut Valencià d'Atenció als Discapacitats i Acció Social (IVADIS), segons el que preveu la disposició addicional novena de la Llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat, en la seua redacció donada en l'article 52 de la Llei 17/2007, de 26 de desembre, de la Generalitat, i el Decret 125/2001, de 10 de juliol, del Govern Valencià, és una entitat de dret públic encarregada de la protecció i tutela dels discapacitats psíquics i dels afectats per altres discapacitats, i també de la prestació i execució d'actuacions en matèria de servicis socials i acció social.  
IV. L'article 1 del Decret 152/2001, de 10 de juliol, del Govern Valencià, pel qual es constituïx l'entitat de dret públic Institut Valencià d'Atenció als Discapacitats i Acció Social (IVADIS), establix com a objecte de l'esmentada entitat, «la prestació dels servicis socials especialitzats que li siguen encomanats per la conselleria competent en matèria d'assistència i servicis socials».  
V. Per a la realització de les seues activitats, l'entitat de dret públic Institut Valencià d'Atenció als Discapacitats i Acció Social (IVADIS) obté recursos a través de la línia de subvenció X4987, «Finançament Operacions Corrents IVADIS», prevista en la Llei 17/2008, de 29 de desembre, de Pressupostos de la Generalitat per a 2009.  
VI. D'acord amb el que disposa l'article 15.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, «la realització d'activitats de caràcter material, tècnic o de servicis de la competència dels òrgans administratius o de les entitats de dret públic podrà ser encomanada a altres òrgans o entitats de la mateixa o distinta administració, per raons d'eficàcia». Les anteriors circumstàncies concorren en l'IVADIS, a l'efecte d'assumir la gestió del centre a què es referix esta resolució.  
Per tot això, vistos els preceptes legals esmentats i la resta de general i pertinent aplicació, resolc:  
Primer  
Encomanar la gestió del Centre Polivalent (centre ocupacional i centre de dia) per a persones amb discapacitat Mare de Déu del Castell, siti a Cullera, carrer de Colom, número 46, a l'Institut Valencià d'Atenció als Discapacitats i Acció Social (IVADIS), amb CIF Y3482454I, amb caràcter indefinit, per raons d'eficàcia i eficiència.  
Segon  
La gestió material que s'encomana es realitza en els termes més amplis, i anirà a càrrec de l'entitat de dret públic Institut Valencià d'Atenció als Discapacitats i Acció Social (IVADIS), entre altres activitats, la designació de la direcció del centre, la dotació dels recursos humans i la gestió material i operativa sempre que no supose alteració de la titularitat de la competència ni dels elements substantius (criteris de direcció), que corresponen a la Conselleria de Benestar Social, i l'exercici de totes les altres funcions inherents a l'atenció especialitzada. Així mateix aniran a càrrec de l'IVADIS les despeses de manteniment i funcionament del centre.  
Tercer  
La Conselleria de Benestar Social podrà deixar sense efecte en qualsevol moment l'encàrrec de gestió efectuada, comunicant este extrem amb tres mesos d'antelació a l'Institut Valencià d'Atenció als Discapacitats i Acció Social (IVADIS).  
Quart  
Ordenar la publicació de la present resolució en el Diari Oficial de la Comunitat Valenciana per a la seua immediata eficàcia i efectes oportuns.  
València, 19 de febrer de 2009.- El conseller de Benestar Social i vicepresident tercer del Consell: Juan Gabriel Cotino Ferrer.